kardosdrur/scandi-wiki huggingface dataset:
Odd Wolstad

Odd Johan Wolstad (født 13. januar 1925 i Ålesund i Norge, død 27. januar 1971) var en norsk operasanger, som især virkede i Danmark.

I sin ungdom udviklede han sit sangtalent ved at synge i kirken i sin fødeby Ålesund i det nordvestlige Norge. Efter at være kommet til Danmark i slutningen af 1940'erne lagde han grundstenen til sin karriere som pianist og som operette- og kabaretsanger, før han i 1957 debuterede på Den Jyske Opera som kommandanten i Don Juan.

I 1961 blev han tilknyttet Det Kongelige Teater og spillede som en af dets mest ansete bassangere blandt andet ministeren i Fidelio, Sarastro i Tryllefløjten, Samuel i Saul og David, Colline i La Bohème, kongen i Aida, landgreven i Tannhäuser og tiggermunken Varlaam i Boris Godunov.

Han gjorde også optrædener i radio og på tv, blandt andet med mindre roller i filmene Sommer i Tyrol (som et af de syngende byrådsmedlemmer) og Martha (som kaptajn på skibet Harald). Han døde i 1971 og er begravet i sin fødeby Ålesund.

Eksterne henvisninger 
 

Operasangere fra Norge
Skuespillere fra Norge
Personer fra Ålesund
Women's Regional Handball League 2013-14

Women's Regional Handball League 2013-14 var den sjette sæson af Women's Regional Handball League.

Ligaen havde deltagelse af ni hold fra Slovenien, Kroatien, Montenegro og Makedonien, som mødte hinanden i en dobbeltturnering ude og hjemme, men kun seks af holdene fuldførte sæsonen. Turneringen blev vundet af ŽRK Budućnost fra Montenegro, som vandt ligaen for femte sæson i træk.

Resultater

Kilder / eksterne henvisninger 
Women's Regional Handball League

Noter 

Håndbold i 2013
Håndbold i 2014
Women's Regional Handball League
Exchange Traded Notes

Exchange Traded Notes (ETN) er et værdipapir, der lægger op til at satse på, om en kurs går op eller ned. ETN'er udstedes af en bank og handles på fondsbørsen. 
En ETN kan geares, hvilket giver et større afkast eller et større tab end normalt. Almindeligt geares ETN'er i forholdet 2:1, men 10:1 kendes også.

Eksterne henvisninger 
Hvad er et certifikat (ETN)? 
 Hvad er en ETN ? Hvad er en ETF? 

Værdipapirer
Kastetrekamp

Kastetrekamp var en trekamp for kvinder, hvor der på en dag konkurreres i atletikens kastedicipliner; kuglestød, diskoskast, og spydkast. Resultaterne i de enkelte øvelser omsattes til point efter en international pointtabel, og ud fra disse point findes deltagernes totale point. Kastetrekamp er afløst af kastefemkamp.

Atletikdiscipliner
Tørdestillation

Tørdestillation er en destillationsmetode, hvorpå man så vidt muligt prøver at uddrive flygtige stoffer uden adgang til luften. I de fleste tilfælde nedbrydes stoffet delvist, da processen sker ved meget høj temperatur. Derved opnås der større mængder destillat. Afgasning af kul er et af de vigtigste eksempler på tørdestillation. Forkulning af træ til trækul er også en tørdestillation.

Destillation
Pyrolyse
Carl Peter Herman Christensen

Carl Peter Herman Christensen (13. august 1869 i Særslev - 9. oktober 1936) var Danmarks sidste skarpretter. 

Christensen blev ansat som skarpretter den 27. august 1906 og fratrådte sin stilling den 1. april 1926. Christensen nåede aldrig at udføre en henrettelse i sin tid som skarpretter. Christensen nåede dog som skarpretter at udføre pryglestraf efter den daværende pryglelov.

Eksterne links 
 Omtale på arkiveret hjemmeside fra politi.dk

Embedsmænd fra Danmark
Danskere i 1800-tallet
Danskere i 1900-tallet
Folkeafstemningen om Danmarks tilslutning til den fælles europæiske patentdomstol

Folkeafstemningen om Danmarks tilslutning til den fælles europæiske patentdomstol eller Folkeafstemning om lov om en fælles patentdomstol m.v. var en folkeafstemning i Danmark søndag den 25. maj 2014, om hvorvidt Danmark skulle tilslutte sig aftalen om den fælles europæiske patentdomstol og en patentreform.

Ved afstemningen stemte 62,5 % af de fremmødte vælgere ja til tilslutningen, mens 37,5 % stemte nej. Der var 55,85 % af de stemmeberettigede som valgte at stemme.

Folkeafstemningen faldt sammen med Europa-Parlamentsvalget 2014 i Danmark, der holdtes samme dag.

Baggrund 
Folkeafstemningen var nødvendig, da Danmark afgiver suverænitet jævnfør Grundlovens paragraf 20, og at der ikke var et 5/6 flertal i Folketinget for lovforslaget om aftalen. Folkeafstemningen var ikke en afstemning om den fælles europæiske patentdomstol som sådan, da denne øjensynligt vil blive oprettet hvad enten Danmark tilslutter sig aftalen om oprettelsen eller ej.

Danmark ville tiltræde patentdomstolsaftalen, medmindre et flertal stemte imod, og at dette flertal udgjorde mindst 30 procent af alle stemmeberettigede.

På selve valgdagen var der 4.124.696 stemmeberettigede, hvoraf 2.303.783 valgte at stemme, svarende til en stemmeprocent på 55,85. Blandt de afgivne stemmer var 83.879 dog blanke eller ugyldige, hvorfor kun 2.219.904 stemmer reelt talte med. På disse var der på 1.386.881 sat kryds ved ja, mens 833.023 havde kryds ved nej. Der var således et flertal på 62,5 % mod 37,5 % af de gyldige stemmer for tilslutning. Den ovennævnte 30 %-regel blev således ikke relevant idet 1.237.491 af de afgivne stemmer skulle have sat kryds ved nej, eller 55,7% .

I følge InfoMedia anvendte ja-siden 13 gange så mange penge på annoncering i aviser som nej-siden .

Resultatet

Se også 
 Europæiske Patentmyndighed (hvor patentreformen også kort er beskrevet)

Eksterne links 
 "Statsministeriets bekendtgørelse af 29.04.2014 vedrørende folkeafstemning om det af Folketinget vedtagne forslag til lov om en fælles patentdomstol m.v." Statstidende.
 Folkeafstemning søndag 25. maj 2014 - Resultater - Hele landet , Danmark Statistik.

Henvisninger 

EF/EU-folkeafstemninger i Danmark
Danmarks tilslutning til den fælles europæiske patentdomstol
Danmark
Blodregn

Blodregn er regn, der indeholder fint rødt støv fra Sahara.

Kraftige vinde kan løfte store mængder af fint støv op fra Saharas ørkner, dette fine støv kan nå store højder og transporteres flere tusinde kilometer.

Når støvet fanges af regn og falder til jorden falder det som "blodregn". Når vandet fordamper, efterlades der et tyndt lag rødt støv på overflader.

Blodregn er støv fra Sahara iblandet jernoxid, derfor den røde farve. Der findes flere typer jernoxid.

Se også 
 Gult støv

Reference 

Nedbør
Vejr
Sahara
Høj hat

En høj hat eller tophat er en høj bredskygget hat, der er flad på toppen, som hovedsageligt blev båret af mænd i slutningen af 1700- til begyndelsen af 1900-tallet. Ved afslutningen af 2. verdenskrig var det en sjældenhed at gå med høj hat til almindelige jakkesæt, selv om den blev båret i særlige tilfælde som visse ansatte i Bank of England i London og børsmæglere i City of London. I begyndelsen af det 21. århundrede bliver høje hatte brugt ved visse sociale arrangementer i Storbritannien og er en del af den traditionelle uniform i britiske institutioner som Eton College og herrekoret King's College Choir. Den høje hat bæres gerne sammen med jaket eller kjole og hvidt ved dressurridning og af tjernere og portnere i liberi.

Høje hatte blev især associeret med overklassen og blev brugt af satirikere og sociale kritikere som symbol på kapitalismen eller børsen. Brugen af den høje hat forblev i politik og international diplomati i mange år, bl.a. til indsættelsen af amerikanske præsidenter, sidst båret af John Fitzgerald Kennedy i 1961. Hatten er også en del af Uncle Sams traditionelle påklædning, som er et symbol på USA, og generelt er klædt i striber i rød, hvid og blå.

Den høje hat bliver også brugt af tryllekunstnere, både som en del af deres traditionelle beklædning, og som en del af hattetrick som at trylle en kanin op af hatten.

I Danmark er H.C Andersen og Søren Kierkegaard ofte afbilledet med høj hat. Herudover ses flere medlemmer af den Grundlovgivende Rigsforsamling med en høj hat i hånden på Constantin Hansens berømte maleri. Medlemmerne af Selskabet for Dansk Memorabilitet bærer høje hatte.

Notable brugere 
Virkelige personer
H.C. Andersen, dansk eventyrforfatter, er ofte portrætteret med høj hat.
Abraham Lincoln, den 16. amerikanske præsident, bar ofte en høj hat og er særlig kendt for en ekstra høj hat kaldet en stovepipe.
Slash, guitarist i Guns N' Roses, bærer en høj hat med et bælte omkring.

I populærkulturen
Den Gale Hattemager i Lewis Carrolls bog Alice i Eventyrland bærer en høj hat.
Joakim von And bærer en høj hat.
Pingvinen, en af Batmans ærkefjender, DC Comics udgivelser ses ofte iført en høj hat.
Willy Wonka fra Roald Dahls roman Charlie og Chokoladefabrikken bærer en høj hat.
Mumifar fra Tove Janssons fortællinger om Mumitroldene bærer høj hat.

Eksterne henvisninger 

Hatte
Kanestraum

Kanestraum er en bygd og et færgested ved Halsafjorden i Tingvoll kommune i Møre og Romsdal fylke i Norge.

Fra Kanestraum går der færge over til Halsanaustan i Halsa kommune. Færgeforbindelsen er en del af europavej 39.

Møre og Romsdals geografi
Tingvoll
Halsafjorden

Halsafjorden er en fjordarm af Vinjefjorden i Tingvoll, Halsa og Surnadal kommuner i  Nordmøre, Møre og Romsdal fylke i Norge. Fjorden strækker sig 16 km mod syd. Videre indover strækker fjordsystemet sig via flere fjorde til bunden af av Todalsfjorden, en total længde på 45 km. 

Fjorden har indløb mellem Magnhildberget i vest og Volungøya i øst. Et stykke inde i fjorden ligger byen Halsa på østsiden af fjorden. Fra her går der færge over til Kanestraum på anden side, som en del af E39. Fjorden går videre mod sydøst til Heggemsneset og Vikavollen hvor den går over i Trongfjorden. Her går også Bøfjorden ind mod nordøst. 

Fv351 går langs dele af østsiden af fjorden, mens Fv298 går langs vestsiden fra Kanestraum og nordover. 

Fjorde i Norge
Fjorde i Møre og Romsdal
Vinjefjorden

Vinjefjorden kan referere til flere steder i Norge:

 Vinjefjorden (Nordmøre) – en fjord i Møre og Romsdal og Sør-Trøndelag fylker.
 Vinjefjorden (Vinje) – en del af Møsvatn i Telemark fylke.
Vinjefjorden (Nordmøre)

Vinjefjorden er en lang, smal fjord som strækker sig fra Vinjeøra i Heim kommune i Trøndelag fylke til Aursundet og Valsøyfjorden i Aure i Møre og Romsdal fylke i Norge. Europavej E39 går langs hele sydsiden af fjorden, mens fylkesvei 359 går langs dele af nordsiden.

Det gamle navn fra norrøn tid er Fjalnir.

Officielt strækker den sig fra Vinjeøra i øst og helt ud til Kristiansund i vest. Men på grund af sundene Aursundet, Imarsundet og Sålåsundet i nord og sidefjordene Valsøyfjorden, Skålvikfjorden og Halsafjorden mod syd,  regnes dens slutning ved dens første afstikker, Aursundet.

Vinjefjorden er mest kendt som «Sildefjorden», men der kan fanges både laks, sej og torsk helt op til  20 kg. Den 30. august 2005 slap  850.000 laks ud fra  havdambruget  Marine Harvest på Tustna i Møre og Romsdal. Mange af dem gik ind i  Vinjefjorden. 

På nordsiden af den indre del af fjorden ligger  Nordeuropas længste sammenhængende hasselskov op ad fjeldsiden. Vinjefjorden er  19,5  km lang fra Vinjeøra til midt i Aursundet og er op til  224 m dyb. Den officielle Vinjefjorden er ca. 50 km lang og op til  320 m dyb.

Kilder og henvisninger 

Fjorde i Trøndelag
Fjorde i Møre og Romsdal
Tingvoll
Heim
Aura
Kristiansund
Karl Bugge

Karl Ludvig Tørrisen Bugge (5. februar 1840 i Kristiania - 3. november 1916 sammesteds) var en norsk jurist og forfatter.

Bugge blev cand. jur. 1864, Højesteretsadvokat 1870, bosat som sagfører i Trondhjem 1865—86, administrerende direktør for Trondhjems Realkreditbank 1874—86, for Realkreditbanken i Kristiania 1886—1902. Efter at have været medlem af Trondhjems kommunestyre 1879—83 og byens ordfører 1882, var han, valgt af Høyre, Trondhjems og Levangers repræsentant på Stortinget i de to perioder 1883—88. 1891—95 var han formand i en departemental komité om konkurslovgivningens revision, 1887—91 statsrevisor. Bugge er en af de få i Norge, som har viet frimureriets historie dyberegående studier. Han har på dette område skrevet blandt andet et grundlæggende arbejde om det norske frimureris historie i jubilæumsskriftet Sankt Johannes-Logen Sankt Olaus til den hvide Leopard i Kristiania (1907) og bind I af et større værk om Det danske Frimureries Historie (1909—10).

Kilder 

 
 

Advokater fra Norge
Jurister fra Norge
Bankdirektører
Stortingsrepræsentanter
Kommunalpolitikere
Faglitterære forfattere fra Norge
Dansksprogede forfattere fra Norge
Nordmænd i 1800-tallet
Nordmænd i 1900-tallet
Personer fra Oslo
Salmonsens
Frimurere fra Norge
Erland Tybjerg

Erland Tybjerg (født 27. juli 1863 i København, død 3. juli 1925 sammesteds) var en dansk retskyndig.

Tybjerg blev student 1881, cand. jur. 1886, fik 1889 universitetets guldmedalje for en afhandling om presseforbrydelserne, 1890 assistent i Justitsministeriet, 1897 fuldmægtig sammesteds, 1898 assessor (dommer) i Københavns Kriminal- og Politiret, 1910 i den kongelige Landsoverret samt Hof- og Stadsret, 1915 i Højesteret. Dr. jur. blev han 1904 og 1906 medredaktør af Ugeskrift for Retsvæsen, 1907—16 var han censor ved de juridiske eksaminer. 1892—99 fungerede Tybjerg som sekretær ved den ifølge kongelig reskript af 11. maj 1892 nedsatte proceskommission — jevnfør den af ham udarbejdede oversigt Retspleje-Reformen (1899) —, 1902—03 var han medlem af den ved kongelig resolution af 28. august 1902 nedsatte kommission til udarbejdelse af lovforslag om tvangsakkord uden for konkurs og om udvidelse af adgangen til tvangsakkord under konkurs, hvis arbejder satte frugt i loven af 14. april 1905. Han blev formand for akkordretten 1918. Foruden forskellige tidsskriftafhandlinger — i Ugeskrift for Retsvæsen, Tilskueren og andre steder —, artikler i Salmonsens Konversationsleksikon, doktordisputatsen Om Bevisbyrden (1904) skrev Tybjerg til Hages Haandbog i Handelsvidenskab (1894, 5. udgave 1926) en førstehåndsfremstilling af handels- og søretten, ligesom han for Danmarks vedkommende var medarbejder ved Josef Kohlers Die Handelsgesetze des Erdballs (I—XIV 1912—19). I 1918 udgav Tybjerg Realregister til Domssamlingerne i civile Sager 1907—16 (I—II). Tybjerg var utvivlsomt en af sit slægtleds betydeligste jurister med åbent blik for vekselvirkningen mellem samfundslivet og retten og med udpræget forståelse af betydningen af samtidens sociale spørgsmål. 1905—16 var han formand for Foreningen af 1837 til forsømte Børns Frelse, 1910 blev han næstformand, 1920 formand for Den Faste Voldgiftsret.

Kilder 
 Frantz Dahl:

Eksterne henvisninger 
 

Danskere i 1800-tallet
Faglitterære forfattere fra Danmark
Dansksprogede forfattere fra Danmark
Danskere i 1900-tallet
Personer fra København
Salmonsens
Modtagere af Københavns Universitets guldmedalje
Landsdommere fra Danmark
Højesteretsdommere fra Danmark
Personer i Kraks Blå Bog (afdøde)
Personer i Dansk Biografisk Leksikon
Alexander Svedstrup

Edvard Alexander Svedstrup (1. november 1864 på Marienlyst ved Helsingør - 20. september 1930 i Hellebæk) var en dansk forfatter. Han var broder til astronomen August Svedstrup.

Han blev i 1883 student fra Frederiksborg lærde Skole, begyndte straks efter på det teologiske studium, men blev først teologisk kandidat i 1891, efter som han i studenterårene måtte ernære sig selv, dels som tegner, dels som medarbejder ved "Berlingske Tidende" og "Illustreret Tidende", hvori han under pseudonymet Svend Ellekilde skrev en Række fornøjelige smånoveller, hvis motiver fortrinsvis hentedes fra fisker- og sømandslivet. Efter yderligere at have uddannet sig som maler bosatte han sig på sin ejendom "Ellestuen" ved Hellebæk og var siden udelukkende optaget af litterær og kunstnerisk virksomhed. Forfatterskabet spændte vidt, fra religionsfilosofi til rejseskildringer.

I 1897 udgav han "Fra Kong Georgs Land", en samling korrespondancer til "Berlingske Tidende" fra Grækenland under den græsk-tyrkiske krig med illustrationer efter hans egne skitsebøger, i 1898 "Svend Ellekildes Historier" og i 1902 "De danskes Vej", et rigt illustreret værk, hvori han, livlig og frisk, fortæller om "Valkyrjens" togt til Østasien 1899-1900, i hvilket han deltog som repræsentant for Det Store Nordiske Telegrafselskab. Senere skrev han romanen "Erik Gudmand" i 1923 (med fortsættelse). Fælles for Svedstrups skribentvirksomhed er en livlig og malende pen, en dyb forståelse af alt menneskeligt og aldrig svigtende medfølelse.

I 1892 ægtede han Vilhelmine Birgitte Kierboe, datter af brænderiejer Kierboe i Helsingør.

Forfatterskab 

"Japan" (Ord och Bild, 1904, s. 259-281)

Eksterne henvisninger 
 Dansk Biografisk Leksikon, bind XVI (1902), s. 617; opslag: Svedstrup, Edvard Alexander
 Alexander Svedstrup på Dansk Forfatterleksikon

Romanforfattere fra Danmark
Rejsebogsforfattere fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra Helsingør
Salmonsens
PostNord Logistics

PostNord Logistics er en logistikvirksomhed. Virksomheden driver virksomhed i Norden.

Virksomheden har sine rødder i Danmark, Finland, Norge og Sverige, og blev skabt af fusioner mellem iværksættervirksomheder samt de danske og svenske postvirksomheder. PostNord Logistics er en af fire selskaber i koncernen PostNord. I 2013 samledes gruppens logistikvirksomheder, som tidligere bestod af 16 selskaber i Norden, under et fælles mærke - PostNord Logistics.

PostNord Logistics har terminaler i Tyskland og 5.000 servicepunkter med 120 terminaler i hele Norden. Forretningen har 8.000 medarbejdere, hvoraf 4.550 er chauffører. Den samlede mængde af varer, der transporteres per dag er 500.000 pakker og 35.000 paller.

PostNord Logistics omsatte i 2013 for 16 000 MSEK 

Koncernchefen er Håkan Ericsson, mens formanden er Jens Moberg.

Milepæle for virksomheden 
 2013: erhvervede Nordic Cool Logistik og Transbothnia.
 2012: erhvervede svenske Green Cargo Logistics og de norske selskaber Harlem Transport & Byrknes Auto.
 2011: erhvervede svenske Nils Hansson Logistics.
 I maj 2011 skiftede gruppen navn til PostNord AB.
 Den 24. juni 2009 gik Post Danmark A/S og Posten AB sammen for at imødekomme efterspørgslen for grænseoverskridende kommunikation og logistik. Kombineret har virksomhederne over 800 års erfaring i branchen.

Selskaber efter land, som indgår i PostNord Logistics 

Sverige
 Transbothnia
 NKL
 Nils Hansson
 Posten Logistik Ab
 Green Cargo TPL

Norge
 Mereco
 Eek
 Byrknes Auto
 Harlem Transport
 Tollpost Globe

Danmark
 Budstikken
 HIT
 Transportgruppen

Finland
 Posten Logistik Oy

Reference 

Logistikvirksomheder
Postnord
Euphione squamosa

Euphione squamosa er en ledormeart, som først blev beskrevet af Delle Chiaje i 1827.  Euphione squamosa indgår i slægten Euphione og familien Polynoidae. 

Artens udbredelsesområde er havet omkring New Zealand. Der kendes ingen underarter.

Kilder 

Ledorme
Mankell

Mankell er et efternavn, der henviser til blandt andre:

 Carl Abraham Mankell (1802–1868) – svensk komponist
 Gustaf Adolf Mankell (1812–1880) – svensk komponist
 Henning Mankell (komponist) (1868–1930) – svensk komponist
 Henning Mankell (1948-2015) – svensk forfatter
 Julius Mankell (1828–1897) – svensk militærhistoriker og politiker
 Otto August Mankell (1838–1885) – svensk arkitekt

Efternavne
Julius Mankell

Julius Mankell (født 8. juni 1828 i Stockholm, død 23. februar 1897 sammesteds) var en svensk militær forfatter og politiker.

Mankell blev 1850 underløjtnant, deltog 1863 hemmelig i de polske frihedsmænds rækker i kampen mod Rusland, blev kaptajn i regimentet 1869 og forlod 1874 krigstjenesten. Hans forfattervirksomhed, der var stor og omfattende, bevægede sig på flere områder: det rent militære, det krigshistoriske, det politisk-historiske og det rent politiske. Hans vigtigste skrifter er: Studier öfver svenska skärgårdsflottans historia, krigssätt och användande vid Sveriges forsvar (1855), Atlas öfver svenska krigshistoriens märkvärdigaste fältslag (3 hefter, 1857—59), Anteckningar rörande svenska regementers historia (1860—64, 2. udgave 1866), Anteckningar rörande finska arméns och Finlands krigshistoria (2 dele, 1870). Af hans skrifter må endvidere nævnes Fälttoget i Norge 1814 (1887) og Öfversigt af svenska krigsinrättningarnas historia (2 bind, i 1890—93).

Der blev lagt ikke ringe beslag på Mankells dygtighed i politiske hverv. Som medlem af komiteen af 1864 for søofficersuddannelsens ordning blev han en virksom befordrer af den 1866—73 bestående udsondring fra flåden af det såkaldte skærgårdsartilleri, til hvis brug han forfattede en Lärobok i skärgårdskrigskonst (1872). Som politiker var Mankell fuldt ud radikal. For sine anskuelser virkede han blandt andet som en af stifterne af de politikke foreninger Nyliberala sällskapet (1868) og Reformforeningen (1879) og som rigsdagsmand. Mankell var medlem af rigsdagens 2. kammer 1870—72 og optrådte som sådan med vidtgående forslag med hensyn til fæstningsvæsenet, hærorganisationen og skolesagen. På rigsdagen 1871 kom han ind i det særlige udvalg for forsvarssagen og 1872 i lovudvalget. 1882—90 var Mankell medlem af rigsdagens 1. Kammer samt atter 1891—96 af 2. kammer. I flere år var han statsrevisor. I hans sidste år var spørgsmålet om almindelig valgret en hovedgenstand for hans interesse.

Kilder 

 

Militærhistorikere
Historikere fra Sverige
Politikere fra Sverige
Faglitterære forfattere fra Sverige
Svensksprogede forfattere fra Sverige
Svenskere i 1800-tallet
Personer fra Stockholm
Officerer fra Sverige
Peder Nielsen Lodehat

Peder Nielsen Lodehat (død 8. april 1483 i Viborg) var biskop i Ribe fra 1465 til sin død.

Han nævnes 1442 som kannik i Ribe og studerede da ved universitetet i Leipzig. Nogle
år efter blev han provst i Hardsyssel, og 1458 opnåede han den højeste værdighed i domkapitlet, i det han blev ærkedegn. Det var da ret naturligt, at det blev ham, der i 1465 fulgte Henrik Stangeberg på Ribe Bispestol. Om hans styrelse som biskop ved man ikke meget, men det ses at han efter tidens skik har udstedt adskillige afladsbreve og i et vist omfang taget del i rigets sager; - men hans liv og embedsførelse må have været særdeles uheldige, og i 1474 sendte hans kapitel med ærkedegnen i spidsen ham en højst alvorlig formaningsskrivelse. Kapitlet beskylder ham i denne for åbenlys ukyskhed, der gik så vidt, at han havde
skøger i selve bispegården, for en vidt dreven simoni med kirkens embeder og dertil for på mange punkter at have overtrådt de forpligtelser, han havde tilsværget ved sin tiltrædelse af bispedømmet; De indtrængende ord formaner det ham til at forbedre sin vandel og truer ham i modsat fald med at påkalde hans overordnedes bistand imod ham. Det synes dog ikke, at denne henvendelse har ført noget med sig; Peder Nielsen Lodehat fortsatte rolig sin bispelige virksomhed, til han døde under et ophold i Viborg 8. april 1483.

Eksterne kilder/henvisninger 

 Dansk Biografisk Leksikon, Kristian Erslev bd. 10, p. 358
 K.F. Kinch, Ribe Bys Historie, I, 340. 357. 366. 370 ff. 385 f. 599 f.

Biskopper over Ribe Stift
Personer i Dansk Biografisk Leksikon
Førreformatoriske katolske biskopper fra Danmark
Danskere i 1400-tallet
Ringsted Museum

Ringsted Museum eller Ringsted Museum og Arkiv tidligere Historiens Hus er et kulturhistorisk museum i Ringsted på Midtsjælland.

Per 1. januar 2013 blev museet fusioneret med Holbæk Museum, Kalundborg Museum, Odsherred Museum, Slagelse Museum og Sorø Museum. I forbindelse med fusionen skiftede museet navn fra Historiens Hus til Ringsted Museum og Arkiv og er en del af Museum Vestsjælland. Museet består både af et egentligt museum, samt et arkiv i byen.

Museum
Museer i Region Sjælland
Museum